ഹല്ദി ചടങ്ങിനിടെ ദേഹത്ത് അമിതമായി മഞ്ഞള് തേച്ചു: ഭാര്യയെ ഭര്ത്താവ് കൊലപ്പെടുത്തി ബന്ധുവിന്റെ വിവാഹത്തോടനുബന്ധിച്ച് നടത്തിയ ഹല്ദി ചടങ്ങിനിടെ തന്റെ ദേഹത്ത് അമിതമായി മഞ്ഞള് തേച്ച ഭാര്യയെ ഭര്ത്താവ് കൊലപ്പെടുത്തി.മഹാരാഷ്ട്രയിലുള്ള ഇന്ദപൂറിലെ ഭട്നിമാഗനിലാണ് സംഭവം. മുഖ്യപ്രതിയായ ജസ്നാന് പോപട് പവാറിനെയും 25 പിതാവ് യോഗേഷ് നാരാണ് പവാറിനെയും പൊലീസ് അറസ്റ്റ് ചെയ്തു. 20കാരിയായ സീമ പവാറാണ് കൊല്ലപ്പെട്ടത്. ബന്ധുവിന്റെ വിവാഹത്തിനായി പോയതായിരുന്നു ദമ്ബതികള്. ഹല്ദി ചടങ്ങിനിടെ മഞ്ഞള് അമിതമായി പുരട്ടിയെന്ന് പറഞ്ഞ് ഇരുവരും വഴക്കായി. ശേഷം ഉറങ്ങാന് കിടക്കുമ്ബോള് സമീപത്തുണ്ടായിരുന്ന സ്ക്രൂഡ്രൈവര് എടുത്ത് കുത്തുകയായിരുന്നുവെന്ന് പൊലീസ് പറഞ്ഞു. ഒമ്ബത് മാസം മുമ്ബായിരുന്നു ഇരുവരുടെയും വിവാഹം. മരിച്ച സീമ ജസ്നാന് പവാറിന്റെ രണ്ടാമത്തെ ഭാര്യയും പ്രതി അവരുടെ മൂന്നാമത്തെ ഭര്ത്താവുമായിരുന്നുവെന്ന് പൊലീസ് പറഞ്ഞു. പാര്ഥി വിഭാഗത്തില് പ്പെട്ട ഇരുവരും തൊഴിലാളികളായിരുന്നു. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക.